## 02006 Ured predsjednika Vlade Republike Hrvatske

Ured predsjednika Vlade Republike Hrvatske obavlja savjetodavne, analitičke, stručne i administrativne poslove za potrebe predsjednika Vlade sukladno djelokrugu poslova utvrđenim Uredbom o Uredu predsjednika Vlade Republike Hrvatske (Narodne novine, broj 145/13). Cilj je osigurati učinkovitu koordinaciju na provedbi Programa Vlade Republike Hrvatske za razdoblje 2020.-2024. te ostalim strateškim dokumentima koji se donose u okviru Europskog semestra.

Radi djelotvornog obavljanja dužnosti predsjednika Vlade sukladno Ustavu i Zakonu o Vladi, rad Ureda uključivat će:

- sustavno praćenje i analize pojedinih javnih politika radi izrade stručnih mišljenja

- izrade strateških razvojnih planova i analiza

- stručne obrade i pripreme materijala za potrebe predsjednika Vlade (sastanci, konferencije i slično)

- izrade odgovarajućih priprema i prijedloga stajališta Republike Hrvatske za sudjelovanje predsjednika Vlade na sastancima Europskog vijeća

- pripreme i organizacije sjednica/sastanaka posebnih tijela pod predsjedanjem predsjednika Vlade

- usklađivanje rada Ureda predsjednika Vlade

- stručne pripreme i organizacije posjeta predsjednika Vlade u zemlji i inozemstvu, kao i posjeta stranih šefova država i vlada Hrvatskoj te ostalih dužnosnika

- sudjelovanja u radu svih radnih tijela Vlade

- provedbu Zakona o pravu na pristup informacijama i koordinaciju rada provedbe Zakona s vladinim uredima i službama, kao i središnjim tijelima državne uprave

- sudjelovanje u radu Vijeća za domovinski pijetet, mir i razvoj

- izvješćivanje javnosti o politici i aktivnostima Vlade, komunikaciju s medijima i građanima, koordiniranje komunikacijskih aktivnosti ministarstava i državnih upravnih organizacija

- informiranje Vlade o sadržaju i stajalištima medija i javnosti

- rješavanje upita i predstavki koje su građani i pravne osobe uputili predsjedniku Vlade

- druge poslove iz djelokruga koji se pokažu potrebnim u upravljanju radom Ureda predsjednika Vlade.

Pored redovnih poslova, Ured će u narednom trogodišnjem razdoblju:

- sudjelovati u provedbi Nacionalnog plana opravka i otpornosti te Nacionalnog programa reformi, kao i u pripremi njihovih novih verzija ili dodataka

- koordinirati i sudjelovati u aktivnostima Europskog semestra

- koordinirati i sudjelovati u aktivnostima vezanim za pristupanje Hrvatske OECD-u

- sudjelovati u pripremi materijala za sastanke na vrhu Konferencije Ujedinjenih naroda o klimatskim promjenama (COP)

- sudjelovati u praćenju realizacije Višegodišnjeg financijskog okviru za razdoblje 2021. - 2027.

- pratiti provedbu javnih politika, posebno kroz praćenje provedbe Programa Vlade i Nacionalne razvojne strategije do 2030. godine

- sudjelovati u planiranju i praćenju provedbe mjera za ublažavanje posljedica kriza, osobito uzrokovanih ruskom agresijom na Ukrajinu, kao i mjera kojima će Hrvatska postati otpornija na krize, pogotovo u pogledu razvoja energetske infrastrukture

- sudjelovati u pripremi i provedbi simulacijskih vježbi upravljanja u krizama Organizacije Sjevernoatlantskog ugovora (CMX, SNEX)

- sudjelovati u radu Savjeta za obnovu te ostalim aktivnostima obnove nakon potresa koji su pogodili Hrvatsku

- sudjelovati u prethodnom postupku odobravanja nacrta prijedloga zakona

- koordinirati pripremu odgovora na zastupnička pitanja

- održavati redovne sastanke i konzultacije s tajnicima kabineta ministara i glasnogovornicima.

U razdoblju od 2024. do 2026. godine, Ured predsjednika Vlade radit će na praćenju i planiranju mjera koje će kao i dosad odgovarati na niz izazova s kojima se zemlja suočava, kao posljedice pandemije, potresa, energetske krize i ruske agresije na Ukrajinu. U sklopu provedbe Nacionalnog plana oporavka i otpornosti Ured predsjednika Vlade, ima značajnu ulogu u koordinaciji provedbe planiranih reformi i ulaganja, kao i praćenju provedbe drugih akata od strateškog značaja. Nadalje, poslovi će obuhvaćati i diplomatsku aktivnost, realizaciju strateških ciljeva i vanjskopolitičkih prioriteta te jačanje informativnih aktivnosti Ureda predsjednika Vlade i osiguranje kvalitetnog informiranja javnosti o provedbi javnih politika Vlade. Radit će se na osnaživanju bilateralnih i multilateralnih odnosa s prijateljskim i savezničkim zemljama, osobito u okviru NATO-a, kao i neformalne skupine „EU Med“ koja okuplja sredozemne države članice Europske unije.

Ured će, u suradnji s Glavnim tajništvom Vlade i tijelima državne uprave, koordinirati i pripremati točke dnevnog reda za sjednice Vlade, kao i za sva stručna tijela kojima predsjeda predsjednik Vlade.

Osigurat će se priprema i podrška prilikom posjeta predsjednika Vlade županijama, gradovima i općinama, radi upoznavanja s ključnim prioritetima rada i planovima na lokalnoj i područnoj (regionalnoj) razini, a osobito u organizaciji sastanaka s Hrvatskom zajednicom županija te predstavnicima Udruge gradova i Udruge općina.

U okviru „Projekta Slavonija, Baranja i Srijem“ čije se mjere i aktivnosti odnose na revitalizaciju i razvoj pet slavonskih županija, Ured će sudjelovati u pripremi sjednica i sudjelovanju predsjednika Vlade na sjednicama Savjeta za Slavoniju, Baranju i Srijem. Ured će sudjelovati u praćenju Projekta Sjever, kao i u poticanju razvoja i revitalizaciji Dalmatinske zagore, Like, Gorskog kotara i Banovine, te otočnih, brdsko-planinskih i potpomognutih područja.

U suradnji sa Središnjim državnim uredom za demografiju i mlade Ured će pripremati sjednice Vijeća za demografsku revitalizaciju te dogovarati politike za mlade, a u suradnji s Ministarstvom vanjskih i europskih poslova izrađivat će se odgovarajuće pripreme za rad Nacionalnog vijeća za održivi razvoj.

Ured će pripremati i organizirati sastanke predsjednika Vlade sa socijalnim partnerima i druge sastanke po nalogu predsjednika Vlade te pratiti sjednice Gospodarsko-socijalnog vijeća.

Ured će nastaviti s naknadnim praćenjem aktivnosti vezanih uz proces uvođenja eura u Hrvatskoj. Pratit će se i sva relevantna izvješća međunarodnih institucija, kao i institucija EU koji sadrže makroekonomske pokazatelje i ocjene učinka poduzetih reformi u Hrvatskoj.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02006 | 1.487.004 | 1.868.825 | 2.178.426 | 2.107.604 | 2.199.872 | 116,6 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2107 | 1.487.004 | 1.868.825 | 2.178.426 | 2.107.604 | 2.199.872 | 116,6 |

Cilj 1. Kontinuitet i poboljšanje efikasnosti Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Osigurana provedba Uredbe o Uredu predsjednika Vlade Republike Hrvatske | Uredbom se uređuje suradnja i koordinacija Ureda s ministarstvima i drugim tijelima državne uprave | % | 100 | Ured | 100 | 100 | 100 |

#### A696002 ADMINISTRACIJA I UPRAVLJANJE

Zakonske i druge pravne osnove

Uredba o Uredu predsjednika Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A696002 | 1.486.165 | 1.867.497 | 2.167.808 | 2.103.622 | 2.195.890 | 116,1 |

U okviru aktivnosti A696002 Administracija i upravljanje planirana su sredstva na izvoru financiranja 11 Opći prihodi i primici i izvoru financiranja 51 Pomoći EU u ukupnom iznosu 2.167.808,00 eura za 2024. godinu, 2.103.622,00 eura za 2025. godinu te 2.195.890,00 eura za 2026. godinu.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu 2.157.852,00 eura za 2024. godinu, 2.093.666,00 eura za 2025. godinu i 2.185.934,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

 Planirana su sredstva u iznosu 1.581.261,00 eura za 2024. godinu, 1.597.400,00 eura za 2025. godinu te 1.604.209,00 eura za 2026. godinu.

Sredstva su planirana za 20 trenutno zaposlenih državnih službenika i namještenika, 3 dužnosnika, 6 novih zapošljavanja do kraja 2023. te 11 osoba na refundaciji plaća kao i pasivna dežurstva

32 Materijalni rashodi

Planirana su sredstva u iznosu 550.506,00 eura za 2024. godinu, 481.463,00 za 2025. godinu te 564.931,00 eura za 2026. godinu.

Sredstva su planirana za podmirenje troškova službenih putovanja u zemlji i inozemstvu, naknada za prijevoz na posao i s posla, troškova uredskog materijala, troškova telekomunikacijskih usluga, troškova tiskovina, praćenja i analiziranja medija te istraživanja javnog mnijenja, troškova prijevoda, naknada za rad posebnih savjetnika te ostalih troškova za rad Ureda.

34 Financijski rashodi

Planirana su sredstva u iznosu 68,00 eura za svaku od godina planiranja.

37 Naknade građanima i kućanstvima na temelju osiguranja i druge naknade

Planirana su sredstva u iznosu 6.637,00 kuna za svaku od godina planiranja, za stručni studij djelatnika Ureda.

42 Rashodi za nabavu proizvedene dugotrajne imovine

Planirana su sredstva u iznosu 19.380,00 eura za 2024. godinu, 8.098,00 eura za 2025. godinu te 10.089,00 eura za 2026. godinu.

Sredstva su planirana za nabavu uredske opreme, komunikacijske i slične opreme potrebne za obavljanje funkcija Ureda.

 Na izvoru financiranja 51 Pomoći EU i skupini rashoda 32 Materijalni rashodi planirana su sredstva u iznosu 9.956,00 eura za svaku godinu planiranja. Sredstva su planirana za refundacije putnih troškova delegata Ureda predsjednika Vlade Republike Hrvatske koji prisustvuju sastancima Europskog vijeća i Vijeća EU.

#### K696012 INFORMATIZACIJA

Zakonske i druge pravne osnove

Uredba o Uredu predsjednika Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K696012 | 839 | 1.328 | 10.618 | 3.982 | 3.982 | 799,5 |

U okviru kapitalnog projekta K696012 Informatizacija planirana su sredstva na skupini rashoda 42 Rashodi za nabavu proizvedene dugotrajne imovine u iznosu od 10.618,00 eura za 2024. godinu, 3.982,00 eura za 2025. godinu te 3.982,00 eura za 2026. godinu. Sredstva su planirana za nabavu računalne opreme.